Siars y Dduwies

Testun traddodiadol a ddefnyddir yn Wica, crefydd Neo-baganaidd, gyda'r bwriad o ysbrydoli'i chredinwyr yw Siars y Dduwies. Mae fersiynau amrywiol yn bodoli, ond mae ganddynt i gyd yr un fformat sylfaenol. Cred Wica mai set o gyfarwyddiadau ydynt oddi wrth y Dduwies Fawr. Ni ŵyr neb pwy a ysgrifennodd y Siars, ond achredir y testun i Gerald Gardner a'i Archoffeiriades, Doreen Valiente.﻿ Addasodd Valiente y Siars yng nghanol y 1950au, ac fe'i cynhwysir yn y fersiwn Gardneraidd o Lyfr y Cysgodion cyfredol.

Ceir hefyd sawl fersiwn o'r testun Siars y Duw.

 Themâu 
bawd|Y Dduwies Isis
Mae paragraff agoriadol y testun yn enwi casgliad o dduwiesau. Daw rhai duwiesau yn y casgliad o Fytholeg Rufeinig a Mytholeg Roeg, ac eraill o chwedleuon Celtaidd ac Arthuraidd. Mae rhai pobl yn meddwl bod y duwiesau hyn yn cynrychioli'r un Fam Fawr:

Gwrandewch yn awr ar eiriau'r Fam Fawr, a elwir hefyd gyda'i henwau hynafol o Artemis, Astarte, Athene, Dione, Melusine, Aphrodite, Ceridwen, Dana, Arianrhod, Isis, Brigit, a llawer o enwau eraill.

Mae'r thema hon yn atseinio'r gred Rufeinig yr adnabyddir y Dduwies Isis gan ddeng mil o enwau.

Seilir yr ail baragraff ar eiriau a ddywedir gan Aradia, merch i'r dduwies Diana, wrth ei dilynwyr yn llyfr Charles Godfrey Leland, Aradia, or the Gospel of the Witches. Ysgrifennodd Doreen Valiente y trydydd paragraff, gyda rhai brawddegau wedi'u haddasu o lyfrau Aleister Crowley, Liber AL vel Legis a Liber XV.

 Hanes 
 Cynseiliau Hynafol 
Yn y llyfr The Golden Ass gan Apuleius, mae Isis yn dosbarthu yr hyn a elwir yn "siars y dduwies yn anad dim" gan Ceisiwr Serith. Mae hynny'n wahanol i'r fersiwn diweddar a ddefnyddir yn Wica.

 Y Siars Wicaidd 
Fe geir y fersiwn a ddefnyddir yn Wica mewn dogfen o'r 1940au, sydd yn dyfynnu o lyfr Charles Godfrey Leland, Aradia, or the Gospel of the Witches, a ffynonellau modern eraill,http://www.ceisiwrserith.com/wicca/charge.htm Ceisiwr Serith. Ffynonellau o Siars y Dduwies. Wedi'i gyrchu ar 5ed o fis Mehefin, 2009 yn arbennig o weithdy'r ocwltiwr Aleister Crowley. Mae llawer yn credu y casglodd Gerald Gardner y Siars, neu aelod arall ei Gwfen, Cwfen y Fforest Newydd. Addasodd Doreen Valiente, aelod o gwfen Gardner, fersiwn o'r Siars Gardneraidd ar ffurf barddoniaeth neu adnodau, ac wedyn fersiwn rhyddiaith arall. Caiff y fersiwn rhyddiaith ei oleddfu'n fawr gan bobl eraill ers iddo ddod allan i'r cyhoedd.

Roedd fersiwn rhyddiaith gyntaf Doreen Valiente yn cynnwys wyth adnod, a'r ail ohoni oedd:

Bow before My spirit bright (Crymwch o flaen Fy ysbryd disglair)
Aphrodite, Arianrhod        (Aphrodite, Arianrhod)
Lover of the Hornéd God     (Cariad y Duw Corniog)
Queen of witchery and night (Brenhines o ddewiniaeth a'r nos)The Rebirth of Witchcraft, Doreen Valiente, tudalen 61

Nid oedd Valiente yn hapus gyda'r fersiwn hwn, a dywedodd, "Yr oedd problemau gan gymaint o bobl gyda'r fersiwn hwn, oherwydd enwau'r gwahanol dduwiesau; nid oeddent yn gallu eu hynganu"The Rebirth of Witchcraft, Doreen Valiente, tudalen 62 felly ail-ysgrifennodd Valiente fersiwn rhyddiaith newydd gyda llawer ohono ef yn gwahaniaethu o'i fersiwn cyntaf, ac yn fwy tebyg i fersiwn Gardner.

Y Siars Lawn

Nodyn: Cynhwysir yma eiriau'r Archoffeiriad mewn praff, ond fel arfer, dywedir y geiriau hyn wrth berfformio'r ddefod Tynnu'r Lleuad i Lawr yn unig.

Cyfeiriadau

 Dolenni allanol 

 "Y Ffynonellau i Siars y Dduwies" dadansoddiad gan Ceisiwr Serith
 "Gwefan er cof am Doreen Valiente."

Categori:Neo-baganiaeth
Categori:Wica
Categori:Testunau a ddefnyddir yn Wica